Komisijas ziņojums Eiropas Parlamentam un Padomei par galīgo novērtējumu Kopienas rīcības programmai, kas vajadzīga, lai atbalstītu Eiropas līmeņa organizācijas un konkrētas darbības izglītības un apmācības jomā /* COM/2008/0337 galīgā redakcija */





[pic] | EIROPAS KOPIENU KOMISIJA | Briselē, 5.6.2008 COM(2008) 337 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par galīgo novērtējumu Kopienas rīcības programmai, kas vajadzīga, lai atbalstītu Eiropas līmeņa organizācijas un konkrētas darbības izglītības un apmācības jomā SATURS 1. Ievads 3 2. Pamatinformācija par ārējo novērtējumu 3 3. Ārējais novērtējums: nosacījumi un metodika 3 3.1. Novērtējuma nosacījumi 3 3.2. Metodika 4 4. Vērtētēja konstatētie fakti un ieteikumi par 1. pasākumu - atbalsts konkrētām struktūrām 4 4.1. Konkrētās struktūras, kas specializējušās izglītības, apmācības un pētniecības jomā, koncentrējoties uz Eiropas integrāciju 4 4.1.1. Vērtētāja konstatētie fakti 4 4.1.2. Vērtētāja galvenie ieteikumi un Komisijas piezīmes 5 4.2. Eiropas Starpuniversitāšu Cilvēktiesību un demokratizācijas centrs 6 4.2.1. Vērtētāja konstatētie fakti 6 4.2.2. Vērtētāja galvenie ieteikumi un Komisijas piezīmes 6 4.3. Eiropas Aģentūra izglītības attīstībai personām ar īpašām vajadzībām 7 4.3.1. Vērtētāja konstatētie fakti 7 4.3.2. Vērtētāja galvenie ieteikumi un Komisijas piezīmes 7 5. Vērtētāja konstatētie fakti un ieteikumi par 2. pasākumu – atbalsts Eiropas apvienībām, kas darbojas izglītības un apmācības jomā 7 5.1. Vērtētāja konstatētie fakti 7 5.2. Vērtētāja galvenie ieteikumi un Komisijas piezīmes 8 6. Vērtētāja konstatētie fakti par 3.A pasākumu – Žana Monē darbības programma 8 6.1. Vērtētāja konstatētie fakti 8 6.2. Vērtētāja galvenie ieteikumi un Komisijas piezīmes 9 7. Vērtētāja konstatētie fakti un ieteikumi par 3.B Pasākumu – atbalsts atklātajai koordinēšanas metodei izglītībā 9 7.1. Vērtētāja konstatētie fakti 9 7.2. Vērtētāja galvenie ieteikumi un Komisijas piezīmes 9 8. Vērtētāja konstatētie fakti un ieteikumi par 3. pasākumu – valstu tiesnešu apmācība 10 8.1. Vērtētāja konstatētie fakti 10 8.2. Vērtētāja galvenie ieteikumi un Komisijas piezīmes 10 9. Komisijas secinājumi 11 KOMISIJAS ZIŅOJUMS EIROPAS PARLAMENTAM UN PADOMEI par galīgo novērtējumu Kopienas rīcības programmai, kas vajadzīga, lai atbalstītu Eiropas līmeņa organizācijas un konkrētas darbības izglītības un apmācības jomā Ievads Šis ziņojums tiek iesniegts saskaņā ar Eiropas Parlamenta un Padomes 2004. gada 21. aprīļa Lēmuma Nr. 791/2004/EK 8. pantu, ar ko ievieš Kopienas rīcības programmu, kas vajadzīga, lai atbalstītu Eiropas līmeņa organizācijas un konkrētas darbības izglītības un apmācības jomā (turpmāk tekstā „lēmums”).[1] Tas pieprasa Komisijai iesniegt ziņojumu Eiropas Parlamentam un Padomei par programmas mērķu sasniegšanu. Cita starpā šī ziņojuma pamatā ir ārējs novērtējums. Šādu novērtējumu veica 2007. gadā kā „galīgo novērtējumu Kopienas rīcības programmai, kas vajadzīga, lai atbalstītu Eiropas līmeņa organizācijas un konkrētas darbības izglītības un apmācības jomā”. Šo galīgo novērtējumu var apskatīt šādā tīmekļa vietnē: http://ec.europa.eu/dgs/education_culture/evalreports/education/2007/activereport_en.pdf. Šajā ziņojumā ir izteikta Komisijas nostāja par galīgā novērtējuma svarīgākajiem secinājumiem un ieteikumiem. Pamatinformācija par ārējo novērtējumu Laikposmā no 2004. gada aprīļa līdz 2006. gada decembrim lēmums bija tiesiskais pamats daudziem Kopienas pasākumiem izglītības un apmācības jomā. Programma bija sadalīta piecos atsevišķos pasākumos. - 1. pasākums sniedza atbalstu septiņām nosauktajām iestādēm (Eiropas Koledžai, Eiropas Universitātes institūtam, Eiropas Valsts pārvaldes institūtam, Eiropas Tiesību zinātņu akadēmijai, Eiropas Starpuniversitāšu Cilvēktiesību un demokratizācijas centram, Eiropas Aģentūrai izglītības attīstībai personām ar īpašām vajadzībām un Starptautiskajam Eiropas mācību centram); - 2. pasākums atbalstīja Eiropas līmeņa asociācijas izglītības vai apmācības jomā; - 3.A pasākums atbalstīja mācību, pētniecības un debašu pasākumus Eiropas integrācijas studijās augstākajās mācību iestādēs ar Žana Monē darbības programmas palīdzību; - 3.B pasākums atbalstīja pasākumus, kas dod ieguldījumu mērķos, kuri ir noteikti darba programmā „Izglītība un apmācība 2010”, izmantojot atklāto koordinēšanas metodi; - 3.C pasākums atbalstīja vietējo tiesnešu apmācību ES tiesību jomā. Lēmuma darbība beidzās 2006. gada 31. decembrī. Tā pasākumi ir devuši jaunus tiesiskos pamatus, un ne visi no tiem joprojām ir vienas atsevišķas programmas sastāvdaļa. Ārējais novērtējums: nosacījumi un metodika Novērtējuma nosacījumi Pēc pakalpojumu pieprasījuma saistībā ar Pamatlīgumu par novērtējumu un ar ietekmes novērtēšanu saistītajiem pakalpojumiem 2006. gada decembrī ECOTEC Research and Consulting Ltd saņēma pilnvaras veikt galīgo lēmuma novērtējumu. Novērtējumā ietvēra visus lēmuma pasākumus no tā sākuma dienas 2004. gadā līdz beigu dienai 2006. gada beigās. Ņemot vērā dažādos mērķus un labuma guvējus katrā no lēmuma pasākumiem, novērtējumā tie tika vērtēti atsevišķi ar secinājumiem un ieteikumiem, kas attiecas uz katru no tiem. Metodika Paveiktā novērtējums notika laika posmā no 2006. gada decembra līdz 2007. gada jūnijam. Veicot šo uzdevumu, vērtētāji veica pirmavotu izpēti, plašas ieinteresēto pušu aptaujas un padziļinātas intervijas. Novērtējumā izmantotā metode atspoguļoja dažādus programmai piešķirtos budžeta līmeņus. Attiecīgi datu savākšana bija lielāka 1. pasākumā nekā jebkurā no citiem pasākumiem, un datu bija īpaši maz par 2. pasākumu. VēRTēTāJA KONSTATēTIE FAKTI UN IETEIKUMI PAR 1. PASāKUMU - ATBALSTS KONKRēTāM STRUKTūRāM Lēmuma 1. pasākums paredzēja Kopienas subsīdijas, lai palīdzētu segt noteiktas pamatdarbības un administratīvās izmaksas septiņām struktūrām, kuras izvirzījušas vispārīgus Eiropas interešu mērķus. Šo septiņu iestāžu vidū var izdalīt trīs grupas: 1) iestādes, kuru specializācija ir izglītība, apmācība un/vai pētniecība, koncentrējoties uz Eiropas integrāciju (Eiropas Koledža, Eiropas Universitātes institūts, Eiropas Valsts pārvaldes institūts, Eiropas Tiesību zinātņu akadēmija, Starptautiskais Eiropas mācību centrs); 2) Eiropas Starpuniversitāšu Cilvēktiesību un demokratizācijas centrs; 3) Eiropas Aģentūra izglītības attīstībai personām ar īpašām vajadzībām. Konkrētās struktūras, kas specializējušās izglītības, apmācības un pētniecības jomā, koncentrējoties uz Eiropas integrāciju No iestādēm, kas minētas 1. pasākumā, piecu iestāžu specializācija ir izglītība, apmācība un/vai pētniecība, koncentrējoties uz Eiropas integrāciju: - Eiropas Koledža (universitātes pilsētiņas Brigē un Natolinā), kas piedāvā pēcdiploma studijas un apmācību par Eiropas integrāciju, iegūstot maģistra grādu; - Eiropas Universitātes institūts ( EUI ) Florencē piedāvā doktora un pēcdoktorantūras pētniecības iespējas vēsturē, tiesību zinātnē, ekonomikā, politikā un sociālajās zinātnēs; - Eiropas Valsts pārvaldes institūts ( EIPA ) Māstrihtā piedāvā galvenokārt arodapmācību, lietišķos pētījumus un konsultāciju pakalpojumus valsts pārvaldes struktūrām ES dalībvalstīs, kandidātvalstīs un ES iestādēs; - Eiropas Tiesību zinātņu akadēmija ( ERA ) Trīrā piedāvā iegūt informāciju, izpratni un labu praksi par ES tiesībām ar arodapmācības kursu un debašu palīdzību profesionālajiem juristiem; - Centre International de Formation Européenne ( CIFE ) Nicā ir izglītības un apmācību iestāde, kas piedāvā programmas Eiropas studijās un federālisma jomā dažādās vietās Eiropā. Vērtētāja konstatētie fakti Ņemot vērā to, ka jāiegūst vairāk zināšanu par Eiropas integrāciju, tiesībām un politiku, vērtētājs uzsver izglītības, apmācību un pētniecības pasākumu būtisko nozīmi atbalstītajās iestādēs. Vērtētājs uzsver īpaši veiksmīgo iestāžu beidzēju iekļaušanos darba tirgū un objektīvo nepieciešamību iestādēm sniegt pastāvīgu apmācību personām un iestādēm, kas ir iesaistītas ES tiesību un politikas piemērošanā un īstenošanā. Attiecībā uz iestāžu efektivitāti rezultātu nodrošināšanā vērtētājs konstatē, ka bijušie studenti un praktikanti ir ļoti apmierināti, un viņi norādīja, ka iestādēs pavadītais laiks ļoti sekmēja izpratni par Eiropas tiesībām vai politiku (kā arī valodas prasmes) un tādējādi uzlabojās darba izredzes un/vai palielinājās individuālais sniegums darbā. Vērtētājs ir apmierināts ar efektivitātes pakāpi, kādā darbojas iestādes, un īpaši atzīmē ļoti nelielo maģistrantūras studentu skaitu, kuri nepabeidz studijas Eiropas Koledžā, un lielo studentu skaitu doktorantūras studijās Eiropas Universitātes institūtā. Vērtētāja galvenie ieteikumi un Komisijas piezīmes Vērtētājs izsaka 18 konkrētus ieteikumus par iepriekš minētajām iestādēm. Lai ieteikumus varētu apstrādāt sistemātiski, tos pārgrupēja un no jauna formulēja par šādiem galvenajiem punktiem. Komisijas piezīmes ir kursīvā. 1) Iestāžu darbības virzieni. Vērtētājs uzskata, ka ir jāpārskata dažu iestāžu darbības virzieni (īpaši ERA), lai tālāk attīstītu papildināmību starp tām, pamatojoties uz katras iestādes īpašajām stiprajām pusēm un lai izvairītos no pienākumu dublēšanās. Komisija piekrīt šim ieteikumam, un tā jau apsver nosaukto iestāžu papildināmību. Komisija turpinās virzīties uz to, lai konkrētās iestādes izvairītos no neskaitāmu pienākumu dubultas finansēšanas. 2) Iekšējā uzraudzība un novērtējums iestāžu iekšienē. Vērtētājs iesaka mudināt dažas konkrētās iestādes (īpaši CIFE un EIPA) izveidot sistemātiskāku pieeju iekšējai uzraudzībai un savu izglītības un apmācības pasākumu piemērotības un kvalitātes novērtējumam. Vērtētājs īpaši iesaka mudināt CIFE veikt sistemātiskāku mērķu analīzi un tās dažādo pasākumu saskaņotību, kas būtu pamats informētākam apsvērumam par to, vai dažus pasākumus var vienkāršot, lai palielinātu tiem pievērsto uzmanību. Komisija piekrīt šim ieteikumam. Komisijas galvenās rūpes ir uzlabot uzraudzības un novērtējuma kvalitāti. Šajā jomā pirmie centieni bija 2007. gadā, un Komisijas vēlme ir 2008. gadā turpināt strādāt ar CIFE un EIPA un risināt šos jautājumus. 3) Līdzdalības paplašināšana iestāžu pasākumos. Vērtētājs iesaka iestādēm (īpaši EIPA un EUI) veikt pasākumus, lai mudinātu pieteikties un piedalīties tās valstis, kurām ir maza pārstāvība. Komisija ir gatava piedalīties iemeslu analīzē par iespējamo zemo dažu valstu pārstāvību iestāžu pasākumos. Komisija atbalsta visplašāko iespējamo informācijas izplatīšanu šīs situācijas labošanā. 4) Iestāžu personāla politika. Vērtētājs iesaka mudināt Eiropas Koledžu savā politikā stiprināt tās pastāvīgos mācību spēkus un EUI veikt papildu pasākumus, lai algotu un noturētu pamata personālu, īpaši ekonomikas jomā. Komisija norāda, ka stratēģijas lēmumus attiecībā uz personāla politiku pieņem saņēmēji, un Komisija nedomā iejaukties. Savu pienākumu ietvaros Komisija vajadzības gadījumā piekrīt pārrunāt šos jautājumus ar konkrētajām iestādēm. 5) Iestāžu finansēšana . Vērtētājs iesaka īpaši CIFE izpētīt alternatīvos finansēšanas veidus dažiem pasākumiem, kas nav tās pamata aktivitātes. Vērtētājs iesaka ERA izpētīt alternatīvās finansēšanas kārtības dzīvotspēju, kas sekmē uzņēmējdarbību. Komisija ir uzsvērusi šī jautājuma svarīgumu CIFE vairākas reizes, un CIFE to zina. Komisija ir arī gatava izpētīt alternatīvo finansēšanas kārtību, kas vairāk sekmētu ERA uzņēmējdarbības aktivitātes. Eiropas Starpuniversitāšu Cilvēktiesību un demokratizācijas centrs Eiropas Starpuniversitāšu Cilvēktiesību un demokratizācijas centrs ( EIUC ) ir starpdisciplīnu centrs, ko ir izveidojusi 41 universitāte no visām ES dalībvalstīm un kura galvenā mītne ir Venēcijā . Tā labākā programma ir īpašs starptautisks Eiropas maģistra kurss cilvēktiesībās un demokratizācijā ( EMA ). Vērtētāja konstatētie fakti Vērtētājs uzsver īpašo EIUC piemērotību , jo tas ir unikāls tīkls, kas pulcina Eiropas vadošos cilvēktiesību ekspertus no daudzām akadēmiskajām organizācijām un piedāvā dažādas perspektīvas, ko viena pati fakultāte piedāvāt nevar. EMA piemērotība saistās ar tās starpdisciplīnu raksturu, unikālu teorijas un prakses apvienojumu, un plaša tīkla izveidi šajā politikas jomā Eiropai un pasaulei. Attiecībā uz EIUC rezultātiem vērtētājs atzīmē augsto studentu apmierinātības pakāpi un veikto pētījumu un augsta līmeņa akadēmisko publikāciju skaita pieaugumu cilvēktiesību jomā. Dalībnieku vairākums ziņoja par to, ka EMA ir noteikti sekmējis karjeru. Šis secinājums ir papildus tam, ka valstu politiķu, politikas veidotāju un NVO vidū ir pieaugusi informētība par Eiropas cilvēktiesību un demokratizācijas jautājumiem. Runājot par efektivitāti , ir ziņojumi, ka EIUC jaunā pārvaldības struktūra darbojas labi. Pārvaldības kārtība tomēr ir sarežģīta, ņemot vērā EIUC struktūru un EMA programmu, un no tā izriet, ka EIUC personālam ir jāsadarbojas ar pārējo 41 iestādes personālu. Viena no galvenajām problēmām, ar ko saskārās EIUC agrāk, bija finansiālā nestabilitāte, bet nesen šis jautājums ir atrisināts saistībā ar 2007.-2013. gada finanšu plāniem. Vērtētāja galvenie ieteikumi un Komisijas piezīmes Vērtētājs izsaka EIUC septiņus konkrētus ieteikumus. Lai ieteikumus varētu apstrādāt sistemātiski, tos pārgrupēja un no jauna formulēja par šādiem galvenajiem punktiem. Komisijas piezīmes ir kursīvā. 1) EIUC darbības virzieni, struktūra un budžets. Vērtētājs iesaka izpētīt tā tīkla vienkāršošanas vērtību, kas ir iesaistīts EMA nodrošināšanā, un mudina EIUC meklēt skaidrākus darbības virzienus ārpus EMA . Tīkla vienkāršošana ir īpašs uzdevums, ņemot vērā to, ka EMA programmā ir iesaistīta 41 universitāte, bet nesen ir veikti mēģinājumi izveidot praktiskāku pārvaldības struktūru. Komisija piekrīt, ka EIUC varētu tālāk izpētīt veidus, kā paplašināt savu darbību ārpus EMA. Komisija ir arī mudinājusi EIUC meklēt ārējo finansējumu no vairākiem avotiem, lai tā nebūtu tik atkarīga no ES finansējuma. 2) EIUC personāla politika. Vērtētājs norāda uz iespēju sekmēt EIUC pētniecības spējas, izmantojot pastāvīgos darbiniekus. Komisija piekrīt šim ieteikumam; tomēr lai to sasniegtu, būs nepieciešami ārēji stabili avoti. 3) EIUC politika attiecībā uz universitātes beidzējiem. Vērtētājs iesaka nodrošināt, lai atlase stipendiju programmai notiek agrāk un lai EIUC uzņemas beidzēju nodarbinātības ciešāku uzraudzību. Komisija piekrīt, ka stipendiju programmas atlasei ir jānotiek agrāk; tomēr tas ir atkarīgs no ieinteresēto pušu skaita (tai skaitā ES prezidentūrām) un to lēmumu pieņemšanas procesa. Pastāv absolventu asociācija, kurai ir jāatvieglo beidzēju nodarbinātības uzraudzības uzdevums EIUC labā. Absolventu asociācija ir attīstības posmā; nesen ir nosūtīta anketa visiem EMA beidzējiem, lai iegūtu visplašāko informāciju, tostarp par viņu nodarbinātību. 4) Līdzdalības paplašināšana EIUC pasākumos. Vērtētājs iesaka organizēt EIUC pasākumus jaunajās dalībvalstīs un šo valstu jauno universitāšu līdzdalību programmā. Komisija apstiprina, ka šo jautājumu EIUC jau ir iekļāvis 2007.-2008. gada subsīdiju plānā, pamatā no jauna piešķirot finansējumu no šīs subsīdijas. Eiropas Aģentūra izglītības attīstībai personām ar īpašām vajadzībām Eiropas Aģentūras izglītības attīstībai personām ar īpašām vajadzībām ( AED ) Odensē mērķis ir uzlabot izglītības politiku un praksi studentiem ar īpašām vajadzībām. Tā pievēršas tādiem jautājumiem kā vienādas iespējas, pieejamība, ietveroša izglītība un izglītības kvalitātes veicināšana. Vērtētāja konstatētie fakti Attiecībā uz piemērotību vērtētājs uzsver AED nozīmīgo ieguldījumu sadarbības veicināšanā starp izglītības ministrijām savās dalībvalstīs un tās darbību kā platformai tādā jūtīgā jomā kā izglītības iespējas cilvēkiem ar īpašām vajadzībām. AED rezultāti īpaši ir redzami valstu politiķu, politikas veidotāju, NVO un sabiedrības informēšanā par Eiropas jautājumiem, kas saistās ar izglītības iespējām cilvēkiem ar īpašām vajadzībām. Pie tam AED ir devusi būtisku ieguldījumu politikas uzlabošanā saistībā ar izglītības iespēju attīstīšanu cilvēkiem ar īpašām vajadzībām valsts, reģionu un vietējā līmenī. AED darbojas kā unikāla kopēja Eiropas sistēma, lai ietvertu skolēnus ar īpašām vajadzībām. Vērtētāja galvenie ieteikumi un Komisijas piezīmes Vērtētājs izsaka AED piecus konkrētus ieteikumus. Lai ieteikumus varētu apstrādāt sistemātiski, tos pārgrupēja un no jauna formulēja par šādiem galvenajiem punktiem. Komisijas piezīmes ir kursīvā. 1) AED sadarbība ar citiem partneriem. Vērtētājs iesaka mudināt AED izpētīt ciešākas sadarbības iespējas ar ekspertiem tās pamatinterešu jomās, kā arī sadarbības projektus ar ārējām aģentūrām. Komisija vēlas saņemt maksimālu sinerģiju no piešķirtajām summām un plāno veicināt AED sadarbību ar ekspertiem un ārējām aģentūrām. 2) AED sazināšanās un informācijas izplatīšana. Vērtētājs iesaka AED veicināt informācijas izplatīšanu par savām darbībām, rezultātiem un iznākumiem valsts līmenī, izmantojot dalību un jaunas informācijas izplatīšanas metodes, un uzlabot saziņu ar Komisiju. Komisija plāno sadarboties ar AED no 2008. gada, lai uzlabotu informācijas izplatīšanas metodes, tai skaitā valsts līmenī. Sazināšanās ar Komisiju ārkārtīgi uzlabojās 2007. gadā pēc tam, kad bija pagājis novērtējuma periods (2004.-2006 .gads). VēRTēTāJA KONSTATēTIE FAKTI UN IETEIKUMI PAR 2. PASāKUMU – ATBALSTS EIROPAS APVIENīBāM, KAS DARBOJAS IZGLīTīBAS UN APMāCīBAS JOMā Lēmuma 2. pasākums paredzēja Kopienas subsīdijas, lai palīdzētu segt noteiktas pamatdarbības un administratīvās izmaksas, kas radušās Eiropas apvienībām, kuras darbojas izglītības un apmācības jomā un kurām ir dalībnieki vismaz 12 ES dalībvalstīs. Subsīdijas bija piešķirtas pēc ikgadējiem uzaicinājumiem iesniegt priekšlikumus. Vērtētāja konstatētie fakti Vērtētājs uzskata, ka 2. pasākums ir piemērots, jo vismaz viena no atbalstītajām Eiropas apvienībām pievērsās visām darba programmas „Izglītība un apmācība” stratēģiskajām prioritātēm. 2. pasākuma rezultāti ir redzami ilgtermiņa tīklu un struktūru izveidē starp vairākām ieinteresēto pušu grupām visā ES, informēšanā par ilgtermiņa darbības virzieniem un politikas izstrādē. Ar vienu izņēmumu vērtētājs secina, ka sniegtais atbalsts ir radījis pievienoto vērtību un bija efektīvs . Vērtētāja galvenie ieteikumi un Komisijas piezīmes Vērtētājs izsaka divus konkrētus ieteikumus par 2. pasākumu. Komisijas piezīmes ir kursīvā. 1) Stratēģiskie mērķi . Vērtētājs iesaka no jauna vērtēt to, kādus izglītības un apmācību darba programmas stratēģiskos mērķus uzstādīja apvienības, kuras saņēma finansējumu šim pasākumam. Komisija pozitīvi atzīmē ieteikumu, lai no jauna noteiktu prioritātes un piešķiršanas kritērijus uzaicinājumam izteikt priekšlikumus. 2) Rezultāti . Vērtētājs iesaka pievērst lielāku uzmanību tam, lai sekmētu to pasākumu ietekmi, kuri ir organizēti atbalstītajās apvienībās. Vērtētājs uzskata, ka 2. pasākums ir pārāk vērsts uz to, lai izveidotu, uzturētu un paplašinātu tīklus uz citu materiālu iznākumu rēķina. 2. pasākuma īpašais mērķis ir – un paliks – atbalsts Eiropas tīkla apvienību pamatdarbības un administratīvajām izmaksām. Tomēr Komisija arī atbalsta to, lai sekmētu pasākumu ietekmi, ko organizējuši saņēmēji, un pētīs veidus, kā palielināt šādus taustāmus iznākumus. VēRTēTāJA KONSTATēTIE FAKTI PAR 3.A PASāKUMU – ŽANA MONē DARBīBAS PROGRAMMA Lēmuma 3.A pasākums paredzēja Kopienas atbalstu darbībām saistībā ar Eiropas integrāciju augstākās izglītības jomā. Tas ir ieguvis nosaukumu „Žana Monē darbības programma”, kuras mērķis ir sekmēt zināšanas un informētību par jautājumiem attiecībā uz Eiropas integrāciju, stimulējot mācīšanos, pētniecību un pārdomas universitātes līmeņa iestādēs visā pasaulē. Žana Monē darbības programma, kas sākās 1990. gadā, veicina akadēmisko izcilību, piešķirot prestižus titulus, piemēram, Žana Monē izcilību centrs un Žana Monē profesūra, veiksmīgiem pieteikumiem ikgadējā uzaicinājumā iesniegt priekšlikumus. Žana Monē programmas profesori tagad strādā 60 valstīs piecos kontinentos, un katru gadu viņi uzrunā 250 000 studentu auditoriju. Vērtētāja konstatētie fakti[2] Vērtētājs uzsver Žana Monē darbības programmas augsto piemērotību, sekmējot izpratni un diskusijas par ES (līdztekus Komisijas prioritātei sazināšanās un D plāna jomā) un veicinot ES atpazīstamību kandidātvalstīs un trešās valstīs, palīdzot veidot izglītības iespējas šajā jomā. Attiecībā uz rezultātiem vērtētājs ziņo, ka Žana Monē darbības programma ir spēcīgs līdzeklis, lai informētu par Eiropas studijām, uzlabotu mācību kvalitāti un dalībnieku universitāšu reputāciju un radītu jaunus ar ES saistītus mācību pasākumus. Ir atklājies, ka ietekme ir īpaši izteikta valstīs ārpus ES. Vērtētājs arī norāda, ka Žana Monē akadēmiskais personāls ir plaši iesaistīts informācijas izplatīšanā un apmaiņā ar to, atspoguļojot pasākumu „dažādo ietekmi”, ko atbalsta Žana Monē darbības programma. Kā atklājis vērtētājs, Žana Monē darbības programmas pievienotā vērtība ir tās dubultfunkcija – tā ir gan kā ienākumu avots akadēmiskajiem departamentiem, kas darbojas ES studiju jomā, gan kā kvalitātes „zīme”, kas palīdz sekmēt tā departamenta, kur notiek Žana Monē darbības programmas pasākumi, un personu, kas to vada, reputāciju. Pēc vērtētāja novērotā šī dubultā funkcija ļauj pasākumam sasniegt īpaši iespaidīgu rezultātu klāstu un ietekmi ar salīdzināmi maz līdzekļiem, kas padara šo pasākumu par ļoti efektīvu. Pie tam Žana Monē darbības programma ir viena no dažām ES programmām, kas ir atvērta dalībniekiem no visas pasaules. Tas dod pozitīvu ieguldījumu ES atpazīstamībā ārpus Eiropas. Vērtētāja galvenie ieteikumi un Komisijas piezīmes Vērtētājs iesaka izpētīt mehānismus, lai vēl plašāk popularizētu Žana Monē darbības programmas zīmolu Eiropas Savienībā un ārpus tās, kā iespēju palielināt atpazīstamību studentu un sabiedrības vidū. Komisijas piezīmes ir kursīvā. Komisija piekrīt šim ieteikumam. Jaunajām publikācijām par Žana Monē darbības programmu un jaunai Žana Monē darbības programmas tīmekļa vietnei, kas tiek gatavoti, ir jāpalīdz popularizēt Žana Monē darbības programmas zīmolu. Notiek saziņa ar Ārējo attiecību ģenerāldirektorātu un Komunikācijas ģenerāldirektorātu, lai tālāk izplatītu informāciju par Žana Monē darbības programmu kā būtisku instrumentu, lai tuvinātu pilsoņus ES un uzlabotu ES atpazīstamību pasaulē. VēRTēTāJA KONSTATēTIE FAKTI UN IETEIKUMI PAR 3.B PASāKUMU – ATBALSTS ATKLāTAJAI KOORDINēšANAS METODEI IZGLīTīBā Lēmuma 3.B pasākums paredzēja saņemt Kopienas atbalstu pasākumiem, kas sekmē izglītības un mācību sistēmu nākotnes mērķu sasniegšanu Eiropā. Pasākumi ietver uzaicinājumus izteikt priekšlikumus par studijām, ekspertu sanāksmēm un informēšanas pasākumiem, lai atbalstītu dalībvalstis īstenot darba programmas „Izglītība un apmācība 2010” mērķus ar atklātās koordinēšanas metodes (AKM) palīdzību. Vērtētāja konstatētie fakti Vērtētājs uzskata 3.B pasākumu par piemērotu un saskanīgu ar darba programmas „Izglītība un apmācība 2010” mērķiem. Attiecībā uz rezultātiem vērtētājs apgalvo, ka ir sagaidāms atbalstīto pasākumu (pamatā semināru, konferenču un publikāciju) pozitīvs ieguldījums, sasniedzot gaidītos rezultātus ilgākā laikā, proti, radot ilgtspējīgus tīklus valstu ieinteresēto pušu vidū. Attiecībā uz efektivitāti vērtētājs ziņo, ka visas iestādes Komisijas finansējumu uzskata par ļoti noderīgu. Vērtētāja galvenie ieteikumi un Komisijas piezīmes Vērtētājs atzīmē divus svarīgus ieteikumus. Komisijas piezīmes ir kursīvā. 1) Atsevišķu dalībvalstu nepiedalīšanās. Vērtētājs iesaka izpētīt iemeslus tam, kāpēc atsevišķas dalībvalstis nepiedalās, un veikt pasākumus jebkādu šķēršļu likvidēšanā, ja tādi pastāv. Šo jautājumu apsprieda darba programmas „Izglītība un apmācība 2010” koordinēšanas grupā. Viens svarīgs iemesls, kas tika izteikts, lai skaidrotu atsevišķu dalībvalstu nepiedalīšanos, bija laikietilpīgas pieteikšanās procedūras, kas pēc valstu domām bija jāizmanto, lai saņemtu relatīvi nelielu finansiālu atbalstu. Jaunākajā uzaicinājumā iesniegt priekšlikumus 27/07 „Valstu mūžizglītības stratēģiju izstrāde un īstenošana – izglītība un apmācība 2010” maksimālā summa ir palielināta līdz EUR 100 000. 2) Piesaistot jaunas ieinteresētās puses. Vērtētājs iesaka turpmākajos uzaicinājumos izteikt priekšlikumus lielāku uzsvaru likt uz to, lai piesaistītu plašāku dalībnieku klāstu pasākumiem un citiem projektiem, ko organizē saskaņa ar šiem projektiem. Tas liktu dažiem pašreizējiem dalībniekiem mainīt domas, ka bieži šādos pasākumos neizdodas iesaistīt jaunas ieinteresētās puses. Šo jautājumu apsprieda darba programmas „Izglītība un apmācība 2010” koordinēšanas grupā. Nebija vairākuma, lai ļautu līdz ar valstu ministrijām iesaistīties citām organizācijām, kas ir tiesīgas atsaukties uz šādiem uzaicinājumiem. Jaunākajā uzaicinājumā izteikt priekšlikumus 27/07 „Valstu mūžizglītības stratēģiju izstrāde un īstenošana – izglītība un apmācība 2010” viens no atlases kritērijiem nosaka, ka visos pasākumos ir jāietver plašs galveno ieinteresēto pušu loks visos svarīgākajos līmeņos vai kas piedalās mūžizglītības stratēģiju izstrādē un īstenošanā, tostarp politiķi un lēmumu pieņēmēji, praktiķi, pakalpojumu sniedzēji, sociālie partneri, pilsoniskās sabiedrības pārstāvji un studenti. VēRTēTāJA KONSTATēTIE FAKTI UN IETEIKUMI PAR 3. PASāKUMU – VALSTU TIESNEšU APMāCīBA Lēmuma 3.C pasākums paredzēja saņemt Kopienas atbalstu, lai sekmētu apmācības Eiropas tiesībās, pamatā valstu tiesnešiem. Pasākumi bija uzaicinājumi izteikt priekšlikumus, lai atbalstītu tiesnešu mācības konkrētā ES konkurences noteikumu jomā. Vērtētāja konstatētie fakti Vērtētājs uzskata, ka 3.C pasākums ir īpaši piemērots, ņemot vērā ES konkurences noteikumu modernizāciju saskaņā ar Regulu (EK) Nr. 1/2003, kas dod valstu tiesām pilnvaras pilnībā piemērot EK Līguma 81. un 82. pantu. Šai sakarā izrādās, ka atbalsta projekti, lai stiprinātu tiesu sadarbību valstu tiesnešu vidū un sniegtu apmācības, kas saistītas ar EK Līguma 81. un 82. panta īstenošanu, ir īpaši nepieciešami un saskan ar programmas mērķiem. Runājot par rezultātiem, vērtētājs ziņo, ka pieejamie pierādījumi liecina par to, ka programma ir radījusi vēlamo ietekmi, proti, labākas zināšanas un konsekvenci par ES konkurences noteikumu pielietošanu un īpaši to, kā valstu tiesneši piemēro EK Līguma 81. un 82. pantu. Vērtētājs arī uzskata, ka 3.C pasākums ir palielinājis tiesnešu informētību par nepieciešamību uzlabot savas prasmes un zināšanas par ES konkurences noteikumiem un ka pasākumam ir dažāda ietekme. Tīklus un labākas saiknes radīšanu starp valstu tiesnešiem arī uzskata par pievienoto vērtību. Vērtētājs secina, ka piešķirtie resursi (kā subsīdijas) tika izmantoti efektīvi . Vērtētāja galvenie ieteikumi un Komisijas piezīmes Vērtētājs iesaka, ka, ņemot vērā ES konkurences noteikumu svarīgumu, kas nodrošina vienādus noteikumus ES iekšējā tirgū, Komisijai ir jāapsver iespēja sniegt vēl strukturētāku atbalstu sadarbības jomā starp valstu tiesnešiem, kuri izmanto konkurences noteikumus, proti, kā tīklu ES līmenī . Šāds tīkls varētu būt atvērts tiesnešiem konkurences noteikumu jomā, kā arī tiem, kam ir interese par šo jomu, un sniegtu nepieciešamo informāciju par būtiskiem spriedumiem, kas pieņemti valsts līmenī. Tā kā ES konkurences noteikumu piemērošana kādu laiku ir bijusi decentralizēta, informācija par spriedumiem līdz šim ir bijusi izkaisīta vai pat nepieejama. Tādēļ būtu vēlams viens līdzeklis, kas ļautu tiesnešiem un citiem profesionālajiem juristiem piekļūt informācijai un viedokļu apmaiņai, kā arī dibināt jaunus sakarus ar tiesnešiem no citām valstīm. Pieaugošās ekonomikas ietekmes dēļ uz ES konkurences noteikumiem šādi resursi arī būtu noderīgi viedokļu apmaiņā un pieredzē šajā nozarē. Komisijas piezīmes par šo ieteikumu ir kursīvā. Komisija ir apmierināta ar šo ieteikumu. Sadarbības tīklu izveide starp valstu tiesnešiem, kas arī piedāvā iespēju apmainīties ar viedokļiem tiesnešu vidū, ir bijis viens no galvenajiem mācību programmas mērķiem no sākuma (no 2002. gada) un ir veicināts uz līdzīga pamata ar mērķi apmācīt valstu tiesnešus. Tomēr ir iesniegts ļoti maz priekšlikumu šāda sadarbības tīkla finansēšanai. Taču ir jānorāda, ka līdzfinansētie mācību projekti arī ietver – kā vienu no šiem mērķiem – tīklu izveidi starp tiesnešiem, kas piedalās, un esošo tīklu atbalstu. Vislabākais esoša tīkla piemērs, kura darbība ir atbalstīta, ir „Eiropas tiesnešu asociācija, kuri izmanto konkurences noteikumus (AECLJ)”, kas vada savas atrašanās vietas Londonā tiesnešu tīklu, kuri izmanto konkurences noteikumus. Attiecībā uz informāciju par spriedumiem Komisija atsaucas uz savu tīmekļa vietni (http://ec.europa.eu/comm/competition/elojade/antitrust/nationalcourts/), kur ir publicēti visi valstu tiesu spriedumi par EK līguma 81./82. panta piemērošanu. Tīmekļa vietni pastāvīgi atjaunina un tajā ir pieejami pamatdati par nolasītajiem spriedumiem, kā arī spriedumu nekonfidenciālā versija. Komisijas secinājumi Ņemot vērā Komisijas prioritātes un saskaņā ar vērtējuma rezultātiem, Komisija izsaka šādus secinājumus par Kopienas rīcības programmas ieviešanu, lai atbalstītu Eiropas līmeņa organizācijas un konkrētas darbības izglītības un apmācības jomā. 1. pasākums – atbalsts konkrētām struktūrām Struktūras, kuru specializācija ir Eiropas integrācijas studijas Komisija uzskata, ka ir svarīgs pastāvīgs atbalsts Eiropas Koledžai, Eiropas Universitātes institūtam, Eiropas Valsts pārvaldes institūtam un Eiropas Tiesību zinātņu akadēmijai, lai sniegtu Eiropas iedzīvotājiem, kā arī administrācijām un politikas veidotājiem dalībvalstīs un ES ieguvumus no augstas kvalitātes izglītības, arodapmācības, pētniecības un/vai ar politiku saistītām pārdomām, kas rodas, sadarbojoties īstā Eiropas sistēmā un vidē. Laikposmam no 2007. gada līdz 2013. gadam atbalsts šīm iestādēm ir ietverts Mūžizglītības programmas Žana Monē darbības programmā.[3] Eiropas Starpuniversitāšu Cilvēktiesību un demokratizācijas centrs Ņemot vērā ar ES saistīto prioritāti sekmēt demokrātiju un cilvēktiesības visā pasaulē, Komisija uzskata, ka ir būtiski turpināt atbalstīt unikāli starptautisku Eiropas Starpuniversitāšu Cilvēktiesību un demokratizācijas centru, īpaši Eiropas maģistra programmu cilvēktiesībās un demokratizācijā. Laikposmam no 2007. gada līdz 2013. gadam atbalsts EIUC ir ietverts finanšu instrumentā, lai sekmētu demokrātiju un cilvēktiesības visā pasaulē.[4] Eiropas Aģentūra izglītības attīstībai personām ar īpašām vajadzībām Komisija uzskata, ka Eiropas Aģentūra izglītības attīstībai personām ar īpašām vajadzībām izpilda ļoti būtisku uzdevumu kā Eiropas platforma sadarbībai un inovācijai par izglītības iespējām cilvēkiem ar īpašām vajadzībām un ka pastāvīgs atbalsts šai iestādei ir svarīgs. Laikposmam no 2007. gada līdz 2013. gadam atbalsts Eiropas Aģentūrai izglītības attīstībai personām ar īpašām vajadzībām ir ietverts Mūžizglītības programmas Žana Monē darbības programmā. 2. pasākums – atbalsts Eiropas apvienībām, kas darbojas izglītības un apmācību jomā Komisija uzskata par noderīgu turpināt atbalstu, lai izveidotu un apvienotu ilgtermiņa tīklus un struktūras starp vairākām ieinteresēto pušu grupām izglītībā un apmācībā, lai sekmētu ES izglītības un apmācību prioritātes. Laikposmam no 2007. gada līdz 2013. gadam šāds atbalsts ir ietverts Mūžizglītības programmas Žana Monē darbības programmā. Ņemot vērā prioritāti tuvināt pilsoņus ES, Komisija uzskata par noderīgu paplašināt uzaicinājuma izteikt priekšlikumus mērogu saskaņā ar šo pozīciju, īpaši Eiropas apvienībām, kas nodarbojas ar izglītību un apmācību par Eiropas integrācijas tematu. 3.A pasākums – Žana Monē darbības programma Komisija uzskata par svarīgu turpināt atbalstīt mācības, pētniecību, diskusijas un pārdomas par Eiropas integrāciju augstākajās mācību iestādēs visā pasaulē, lai palielinātu informētību un zināšanas par ES Eiropas pilsoņu vidū, palielinot ES atpazīstamību pasaulē un ļaujot politikas veidotājiem un pilsoniskajai sabiedrībai gūt labumu no akadēmiskajām pārdomām par pašreizējiem tematiem saistībā ar Eiropas integrāciju. Laikposmam no 2007. gada līdz 2013. gadam šāds atbalsts ir ietverts Mūžizglītības programmas Žana Monē darbības programmā. Komisija uzskata, ka Žana Monē programmas ekspertu tīklam Eiropas integrācijā aizvien jāpaplašinās gan ES, gan arī ārpus tās. 3.B pasākums– atbalsts atklātajai koordinēšanas metodei izglītībā Komisija uzskata par noderīgu turpināt atbalstīt sadarbības pasākumus starp valstu iestādēm Eiropas līmenī, tai skaitā atklāto koordinēšanas metodi, lai sekmētu ES izglītības un apmācību prioritātes. Laikposmam no 2007. gada līdz 2013. gadam šāds atbalsts ir ietverts Mūžizglītības transversālajā programmā. 3.C pasākums – valstu tiesnešu apmācība Ņemot vērā valstu tiesnešu īpašo nozīmi ES tiesību aktu īstenošanā kopumā un īpaši ES konkurences noteikumu īstenošanā un objektīvo nepieciešamību pēc tālākas apmācības un tīkla izveides starp valstu tiesnešiem šajās jomās, Komisija uzskata par būtisku turpināt atbalstīt valsts tiesnešu apmācību konkurences politikas jomā. Laikposmam no 2007. gada līdz 2013. gadam šāds atbalsts ir ietverts īpašā programmā „Civiltiesības”, kas ir vispārējās programmas „Pamattiesības un tiesiskums” daļa.[5] [1] OV L 138 30.4.2004. [2] Jāatzīmē, ka vērtētāja konstatējumi attiecas tikai uz Žana Monē projektiem, kuri izriet no ikgadējiem uzaicinājumiem iesniegt priekšlikumus. Vērtētājs nepētīja Žana Monē augsta līmeņa konferenču un pārdomu pasākumu ietekmi un kvalitāti, kas aicina kopā augstākā līmeņa akadēmiķus, politikas veidotājus un pilsoniskās sabiedrības pārstāvjus. [3] Eiropas Parlamenta un Padomes 2006. gada 15. novembra Lēmums Nr. 1720/2006/EK, ar ko izveido rīcības programmu mūžizglītības jomā, OV L 327, 24.11.2006. [4] Eiropas Parlamenta un Padomes 2006. gada 20. decembra Regula (EK) Nr. 1889/2006 par finanšu instrumenta izveidi demokrātijas un cilvēktiesību atbalstam visā pasaulē, OV L 386, 29.12.2006. [5] Eiropas Parlamenta un Padomes 2007. gada 25. septembra Lēmums Nr. 1149/2007/EK, ar ko laikposmam no 2007. gada līdz 2013. gadam kā daļu no vispārējās programmas „Pamattiesības un tiesiskums” izveido īpašu programmu „Civiltiesības”, OV L 257, 3.10.2007.